# Augustini (ab Hortis) Keresztély

### A Wikipédiából, a szabad lexikonból.

Augustini (ab Hortis) Keresztély (Neus, 1598. december 6. Szilézia, mások szerint Késmárk - Nagylomnic, 1640. augusztus 21.) orvos

## [szerkesztés] Élete

Tanult Frankfurtban, Jénában, Lipcsében és Wittenbergben; 1619-ben Svájcba ment és Baselben 1620. április 6-án orvosdoktorrá avatták.

Hazájába visszatérve Késmárkon telepedett le, hol 1622-ben városi főorvossá választották. II. Ferdinánd súlyos betegsége miatt Bécsbe hívatta, ahol meggyógyította a királyt; ezért az udvari orvosává tette s 1631. április 6-án nemesi rangra emelte ab Hortis előnévvel. A király egyszersmind a bécsi fűvészkert alapításával is megbízta; munkája bevégezte után aranylánccal ajándékozta meg.

1626. január 13.-án nőül vette Székely Zsuzsannát; ez alkalomra tiszteletükre egy latin üdvözletet nyomattak Kassán. Ezután nejének örökölt birtokára vonult Nagylomnicra, hol haláláig tartózkodott.

## [szerkesztés] Munkái

- Von Art, Natur und Eigenschaften der Brummen... (Kaschau, 1626.)
- Kéziratban hátrahagyott munkái: De balsamo hungarico (ezt később Milleter és többen kiadták munkáikban) és: De gemmis Hungariae.

Magyarországi természetrajzi múzeumot szándékozott fölállítani; gyűjtéséről III. Ferdinándnak, I. Rákóczi György erdélyi fejedelemhez írt levele tanúskodik.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../a/u/g/Augustini_%28ab_Hortis%29_Kereszt%C3%A9ly_09f3.html"

Kategória: Magyar orvosok

##### Views

- Szócikk
- Vitalap
- Aktuális változat

##### Keresés